
Det er ikkje inngått ein avtale med NSF om frie timar. Dei tilsette har følgjande val:
1. Signere personleg avtale om frie timar (maks 12 %)
2. Arbeide/planlegge timane på annan arbeidsstad etter avtale med aktuelle einingsleiarar
3. Seie opp heile eller delar av den faste stillinga som inkluderer frie timar.

Generelt om frie timar
Einingsleiar vurderer i kva grad ordninga kan nyttast på den enkelte eining/arbeidsstad innanfor eksisterande behov og budsjettrammer. Einingsleiar har mynde til å tilsetje i frie timar. Tilsetjinga skjer på vanlege kommunale vilkår og i samsvar med tilsetjingsreglementet.

· Frie timar i tilsetjing kan maksimalt vere 20 % (334 timar per år = 7,1 timar per arbeidsveke).
· Frie timar skal så langt som råd planleggast i grunnturnus.
· Frie timar, som ikkje er planlagt i grunnturnus, kan tilsvare maks 12 % stilling (200 timar per år = 4,3 timar per arbeidsveke). 
· Dersom den tilsette har meir enn 10 % ikkje planlagde frie timar, kan arbeidsgjevar planlegge med frie timar etter behov i hjelpeturnusperiodane, etter dialog med den tilsette.
· Ved oppseiing av stilling med frie timar i avtaleperioden, vert det gjort timerekneskap og trekk/ekstra utbetaling av løn samsvarande med faktisk arbeidstid i perioden. 

Frie timar som ikkje er planlagt i grunnturnus
Grunnturnus er planlagt i Hovedplan RS. Fast stilling, utan frie timar, SKAL vere planlagt i grunnturnus. For å sjekke dette:
· Registrer den faste stillinga utan frie timar i kolonna Stillingsandel (til venstre).
· Total diff. skal vere null eller i minus (raudt).

Frie timar i grunnturnus:
· Registrer den faste stillinga, inkludert frie timar, i kolonna Stillingsandel (til venstre).
· Timetalet som står i Total diff. er frie timar i grunnturnus. Talet avrundast opp eller ned til heil eller halv time.
· Unntak: Om den faste stillinga, utan frie timar, ikkje er planlagt fullt ut, dvs Total diff. står i pluss (blått) når du sjekkar dette (sjå ovanfor). Då må dette talet trekkast ifrå tal frie timar.

Frie timar i avtaleperioden 04.12.2023 – 01.12.2024:
· Frie timar i grunnturnus delt på tal veker i grunnturnus (12 eller 14) gonger 47 (52 veker minus 5 ferieveker).
· NB! For tilsette med seks ferieveker eller overført ferie må tal veker der frie timar skal arbeidast inn reduserast. T.d. 52 veker minus 6 ferieveker = 46 arbeidsveker, der frie timar kan innarbeidast.

Frie timar i grunnturnus x (52 veker minus tal ferieveker)
Tal veker i grunnturnus






Frie timar skal registrerast i personsaldo
Frie timar i avtaleperioden må manuelt registrerast i Personsaldo i RS.
Skriv kommentar: «Frie timar i personleg avtale om frie timar 04.12.23– 01.12.24 (Frie timar i grunnturnus frå 01.12.24 er XX)»


Planlegging av frie timar
Ved planlegging av frie timar i hjelpeturnus i Fleksiplan RS:
Arbeidstimar som overstiger timetal i grunnturnus i hjelpeturnusperioden, må manuelt registrerast i personsaldo. Dvs saldoen for frie timar må reduserast tilsvarande. I tillegg må ekstra tilleggsløn utbetalast. Dette må registrerast i ajour. Høgreklikk på aktuell vakt – Tillegg (lønn) for dag i arbeidsplan.

Alternativt kan aktuelle vakter leggast inn som ekstravakter i Ajour RS. 

Ved registrering av vakter med frie timar i Ajour RS:
Rekvirer vikar eller registrer ekstravakt i ajour. Personsaldoen vert automatisk justert når ein kryssar av for «Frie timar» og tilleggsløn vert automatisk utbetalt når ein kryssar av for «Ubekvem utbetales».

